钦定古今图书集成/方舆汇编/职方典/第1283卷 > 《游紫霞洞歌》乐雷发
## 钦定古今图书集成/方舆汇编/职方典/第1283卷 > 《游紫霞洞歌》乐雷发

“猗欤奇哉，紫霞之洞真天开。千变万化不可述，恍如
幻出壶蓬莱。湘妃两妹不敢到，怅望苍梧云缥缈。迩
来三千三百年，班龙空卧金花草。我采姹女江华滨，
是为三十六帝之外臣。右提绿玉杖，左携《紫金经》，长
歌天上谣，一呼开仙扃。列炬照深窈，悬身事幽讨。群
仙喜我来，惊笑欲绝倒。何侯抚我项，伟远拍我肩。绿
华赠我金条脱，安期分我虹景丹。借问此何地？指言
太虚天。”翠霞紫云张宝幄，悬璃结绿盘璎珞。万叠苍
苔荒石田，谁呼青龙畊紫烟。虎岳铜墙未遍识，拟开
宝藏红云笈。嗟我水际披蓑翁，应是篯铿钓神龙。仙
人仙人何多事，惊眩世俗变灵异。或跣巨足垂天云，
或叩短趾留沙浔。或见姑射处子身，“粉霞红绶藕丝
裙。或见普陀大士形，或簪杨柳垂宝璎，或插镂象管，
或结火齐珍。或琢元圃玉，或布祗园金。”洞中之深不
知几百里。但见萦纡曲折一里一涧水。人言有路通
桂林，乘兴欲寻日华君。吾闻洞中大小洞天三十六，
帝遣列真分治局。上界官司应更多，定知此地应谁
属。猗欤奇哉！紫霞之“洞真天开。我上会稽探禹穴，复
浮沧海登天台。嵒谷岂无奇，视此何尘埃。摩挲崖石
题恶句，记我杖屦敲云来。黄涪翁，元漫叟，目力一生
空宇宙。澹岩阳华有何奇，枉费诗篇刻石窦。”